బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
భారత్‌లో వెస్టిండీస్ పర్యటన ఖరారు..!
భారత్‌లో వెస్టిండీస్ పర్యటన ఖరారైంది. ఈ విషయాన్ని టీమిండియా మాజీ కెప్టెన్ సౌరవ్ గంగూలీ శనివారం మీడియా
TNN | Updated:
Mar 17, 2018, 06:02PM IST
భారత్‌లో వెస్టిండీస్ పర్యటన ఖరారు..!
భారత్&zwnj;లో వెస్టిండీస్ పర్యటన ఖరారైంది. ఈ విషయాన్ని టీమిండియా మాజీ కెప్టెన్ సౌరవ్ గంగూలీ శనివారం మీడియా సమావేశంలో వెల్లడించాడు. అక్టోబరులో ప్రారంభంకానున్న ఈ పర్యటనలో భారత్&zwnj;తో మూడు టెస్టులు, ఐదు వన్డేలు, ఒక టీ20 మ్యాచ్&zwnj;ని వెస్టిండీస్ జట్టు ఆడనుంది. ఏకైక టీ20 మ్యాచ్&zwnj;కి ఈడెన్ గార్డెన్స్ ఆతిథ్యమివ్వనున్నట్లు ప్రస్తుతం బెంగాల్ క్రికెట్ అసోసియేషన్&zwnj; (క్యాబ్) అధ్యక్షుడిగా పనిచేస్తున్న గంగూలీ వెల్లడించాడు. అయితే.. మిగతా మ్యాచ్&zwnj;ల వేదికల గురించి ఇంకా స్పష్టత రాలేదని ఆయన తెలిపారు.
వెస్టిండీస్ జట్టు 2014లో చివరిసారిగా భారత్&zwnj;లో పర్యటించింది. ఆ పర్యటన సమయంలోనే వెస్టిండీస్ బోర్డుతో జీతాల సమస్య ముదరడంతో.. సిరీస్ మధ్యలోనే కరీబియన్ క్రికెటర్లు స్వదేశానికి వెళ్లిపోయారు. దీనిపై అప్పట్లో పెద్ద దుమారం చెలరేగింది. బీసీసీఐ తమకి నష్టపరిహారం చెల్లించాలని కోరడంతో.. వెస్టిండీస్ బోర్డు వణికిపోయింది. ఆ తర్వాత 2016లో టీ20 ప్రపంచకప్&zwnj; కోసం భారత్&zwnj;కి వచ్చిన వెస్టిండీస్ జట్టు.. ఏకంగా టైటిల్&zwnj;ని ఎగరేసుకుపోయింది. మళ్లీ.. ఇప్పుడు సుదీర్ఘ సిరీస్&zwnj; ఆడేందుకు భారత్&zwnj;కి వస్తోంది. అయితే.. గతంతో పోలిస్తే.. టెస్టులు, వన్డేల్లో ఆ జట్టు భారత్&zwnj;కి ఏమాత్రం పోటీనిచ్చే సూచనలు కనిపించడం లేదు. అయితే.. టీ20ల్లో మాత్రం.. ఆ జట్టు ఇప్పటికీ ట్రెండ్ సెట్టర్&zwnj;గానే కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.